b'\n_START_ARTICLE_\nBadvan\xc4\x91in\n_START_SECTION_\nZgodovina\n_START_PARAGRAPH_\nDelo \xc5\xa0jud\xc5\xbeen \xc5\xa1i-\xc5\xa1u (pinyin: Xiuzhen shi-shu) iz okrog leta 1300 zatrjuje, da sta badvan\xc4\x91in ustvarila dva izmed\xc2\xa0\xc2\xbbosmih nesmrtnikov\xc2\xab\xc2\xa0in sicer D\xc5\xbeungli \xc4\x8cvan (pinyin: Zhongli Quan) in Li Dungbin (pinyin: L\xc3\xbc Dongbin). V kasnej\xc5\xa1ih virih iz 19. stoletja pa najdemo trditev, da je badvan\xc4\x91in ustvaril general Jue Fei (pinyin: Yue Fei),  da bi okrepil telesno mo\xc4\x8d in vzdr\xc5\xbeljivost svojih vojakov._NEWLINE_\xc4\x8ceprav nekateri domnevajo, da naj bi se Osem kosov brokata razvilo iz Dvanajstih kosov brokata (e\xc5\xbedvan\xc4\x91in; pinyin: erduanjin), so sodobne raziskave pokazale, da se je zgodilo ravno obratno, in da je Dvanajst kosov brokata v resnici nastalo \xc5\xa1ele kasneje, prvi\xc4\x8d pa je ta raz\xc5\xa1irjena vaja omenjena \xc5\xa1ele v letu 1882. Ba dvan d\xc5\xbein je bil nasprotno omenjen \xc5\xbee v enciklopedijah iz \xc4\x8dasa dinastije Sung, pri \xc4\x8demer delo Dao \xc5\xa1i (pinyin: Dao shi; ca. 1150) teh osem vaj predstavlja v arhai\xc4\x8dni obliki. V delu \xc5\xa0ju d\xc5\xbeen \xc5\xa1i-\xc5\xa1u iz okrog leta 1300 pa najdemo tudi upodobitev vseh osmih polo\xc5\xbeajev oziroma vaj.'